Andrea Webster Real Estate Associate in Spring Lake 뉴저지 - Sotheby's International Realty
Ocean Grove, 뉴저지, 07756 미국
Spring Lake Heights, 뉴저지, 07762 미국 Loveli Deodorant Sweet Orange bestellen? | Gratis verzending vanaf €39 - Care for Skin
Home Deodorant Sweet Orange Hou hiervan Tweet Werkesels Bymekaar
Al jare saam maar een met \'n nuwe glimlag. Buite die plaashuis op die plaas Slagboom in Addo.
Veld in Kimberley foto 3
Ons het nie baie reen op n slag op die plaas gehad nie, maar baie goeie opvolg reen ..naderhand was die grond baie klam, en met tye het die nuwe gras dood...
Hoeveld Landbou skou 2016
Ons dogtertjie Jana tans 19 maande op die Ermelo skou in die leiklas.
Gebore om te boer
Nj ontmoet sy ma se arabier perd vir die eerste keer.
Windstil Desember oggend in die Kaap Entrepeneurskap by die NWU | Technology Transfer and Innovation Support | Dienste | NWU | Noordwes-Universiteit
Entrepeneurskap by die NWU
Entrepreneurskap aan die NWU
Die instaatstelling van entrepreneurskap is iets wat die NWU goed doen. Ons reik uit na entrepreneurs en opkomende entrepreneurs in die gemeenskap en onder ons studente en werk nou saam met gelykgesinde vennote in besighede, en regerings- en nieregeringsorganisasies.
Voetsoolvlakvennootskappe en NWU-bestuurde entrepreneurskapsprojekte en -programme
Noordwespremier se Kantoor:
Samewerking aan entrepreneurskapsbeurse en -inisiatiewe, deur gebruik te maak van verskeie kommunikasiekanale en gemeenskapsvennote om die boodskap oor die beskikbare geleenthede by die gemeenskappe uit te bring.
ŉ Selfonderhoudende weeskindversorgingsmodel met verskeie entrepreneuriese benaderings wat die lede in staat stel om hul eie huise te bou en aan inkomstegenererende aktiwiteite deel te neem.
Die Afrika-eenheid vir Transdissiplinêre Gesondheidsnavorsing het verskeie projekte waarby sosiale entrepreneurs betrokke is.
Touching Africa/NWU: BEEP-program:
Dit staan formeel bekend as die “Broad Enterprise Development Programme” en behels dat entrepreneurs gementor word om besighede op die been te bring en te bestuur. Enkele van die besighede wat reeds gementor word, is T-Shop Guys, Bravospace, Sound Masters Productions, Academics by Curiosity, Roopher Media, Travel & Tour with Rose en Healing Hope.
Die Akademie vir Wetenskap, Ingenieurswese, Tegnologie en Gesondheid (SETH) is tot stand gebring by die Hoërskool Ferdinand Postma in Potchefstroom en help met die opleiding van toekomstige ingenieurs en entrepreneurs terwyl hulle nog op skool is.
Dr Kenneth Kaunda-hulpbronsentrumleerderskappe:
Die Noordwes-Universiteit se Gemeenkapsontwikkelingstrust bied verskeie leerderskapsprogramme aan, insluitende in Gasvryheid (NKR-vlak 2), Voedsel & Drank (NKR-vlak 4) en Sportadministrasie (NKR-vlak 4). Entrepreneuriese inhoud maak deel uit van die kurrikulums en die leerders word aangemoedig om hul eie besighede te begin nadat hulle die program voltooi het.
Dr Kenneth Kaunda-hulpbronsentrum-opleidingsvennootskappe:
In samewerking met die NWU se Gemeenskapsontwikkelingstrust het die hulpbronsentrum ŉ vennootskap aangegaan met ŉ maatskappy genaamd iDNA om gratis opleiding te verskaf vir voetsoolvlak- en ander opkomende entrepreneurs in persoonlikheidsanalise en besigheidsplanontwikkeling.
Noordwes Ontwikkelingskorporasie (NWOK):
Verskeie innovasie-ondersteuningsinisiatiewe en vennote werk saam om die raamwerk daar te stel vir groei in areas soos innovasie, navorsing en ontwikkeling, entrepreneurskap, vaardighede en onderwys. Inisiatiewe sluit in ŉ SMS-kompetisie vir entrepreneurs in dorpies, townships en plattelandse dorpe. Vennote sluit in die Premierskantoor, NWOK, die NWU se Kantoor vir Tegnologieoordrag en Innovasiesteun, die Departement Finansies, Ekonomie en Ondernemingsontwikkeling (FEED) in Setsekosane, die Tegnologie-innovasie-agentskap (TIA), die Kleinsakeontwikkelingsagentskap (KSOA), die Vaal Universiteit van Tegnologie (VTET), kolleges in die Noordwesprovinsie en gemeenskapsvennote.
Die verteenwoordigende studenteraad op die kampus in Potchefstroom het 86 projekte waar studente van verskeie koshuise hul tyd en kennis aan verskeie NRO’s afstaan ten einde entrepreneuriese denke te bevorder.
Mentorskap van sosiale entrepreneurs.
In die NWU se Departement Gemeenskapsbetrokkenheid word daar van alle spanlede verwag om ŉ sosiale entrepreneur te mentor met die oog daarop om sy of haar gemeenskap op te hef.
Hierdie sentrum bied ondersteuning vir alle vlakke van die entrepreneuriese siklus, insluitende pre-inkubasie-inkubasie en toetreevlak-besigheidsondersteuning. Hier is enkele van BHIVE se mees suksesvolle projekte:
Studente-entrepreneur-besigheidskompetisies: Hierdie kompetisies moedig entrepreneurskap aan. Die oprigting van nuwe sakeondernemings is ŉ alternatief vir tradisionele werksaamhede en ŉ nuttige meganisme vir die opdoen van besigheidsontwikkelingservaring. Ideegenereringswerkswinkels help opkomende entrepreneurs om idees in konsepte te omskep en besigheidsmodelle te genereer. Die wenners ontvang kontantbeleggings as pryse.
YEBO is ŉ unieke studenteorganisasie wat ten doel het om universiteitstudente se entrepreneursgees aan te vuur. Dit dien as katalisator vir die ontwikkeling van ŉ entrepreneuriese gemeenskap wat innovasie en entrepreneurskap koester en maak entrepreneuriese hulpbronne beskikbaar. YEBO ondersteun opvoedkundige en netwerkgeleenthede en inspireer die oprigting van nuwe sakeondernemings.
Dit is ŉ internasionale gemeenkap van studente, akademici en sakeleiers wat daartoe verbind is om die mag van entrepreneurskap te gebruik om lewens te transformeer en gestalte te gee aan ŉ beter, meer volhoubare wêreld. Enactus Vaal fokus op gemeenskapsprojekte, om die projekte te laat groei, dit volhoubaar te maak en werk te skep. Enactus is ook aktief op die kampusse in Potchefstroom en Vanderbijlpark.
Hierdie agt maande lange besigheidsondersteuningsprogram is gemik op nuwe besighede – van idee na konsep na besigheidsmodel, en dan na besigheidsplan. Hierdie inisiatief het al tot verskeie suksesstories gelei.
Dit dra by tot die ontwikkeling van ŉ entrepreneuriese kultuur en entrepreneuriese aktiwiteite onder NWU-studente, personeel en die Vanderbijlparkgemeenskap. Daar is verskeie BHIVE OOS-inkubasieprogramme.
Hierdie program bevorder streeksinnovasie en -entrepreneurskap, en ontwikkel kapasiteit in tegnologie-entrepreneurskap om Suid-Afrika se huidige sosio-ekonomiese uitdagings die hoof te bied. Die fokus is op kapasiteitsontwikkeling van individue met wetenskaps-, tegnologie-, ingenieurswese-, wiskunde- en inligtingkwalifikasies (STEMI-kwalifikasies).
Die NWU en Vaal Universiteit van Tegnologie (VUT) het ŉ werkswinkel aangebied, en daar was 126 aansoeke van graduandi met ŉ belangstelling in die kommersialisering van tegnologie en wetenskapgebaseerde navorsingsuitsette. Vyf-en-vyftig aansoeke is aanvaar en 28 sprekers het hul kennis van entrepreneurskap met die afgevaardigdes van al drie NWU-kampusse gedeel. Hulle het geleer oor benaderings en tegnieke om kreatiwiteit aan te moedig, om ŉ nuwe onderneming te bestuur en om voornemende befondsers te benader, en het vaardighede opgedoen soos hoe om ŉ basiese besigheidsplan op te stel.
Jeuginnovasieprogram van die NWU/Tegnologie-innovasie-agentskap
Die Jeuginnovasieprogram bevorder en stimuleer die kultuur van innovasie en entrepreneurskap onder die Jeug van Suid-Afrika en verleen bystand aan jong innoveerders wat befondsing, mentorskap en besigheidsondersteuning benodig.
Die NWU se Kantoor vir Tegnologie-oordrag en Innovasiesteun
Ons bied uitgebreide ondersteuningsaktiwiteite in die kommersialiseringsfases (d.w.s. die latere fases) van entrepreneurskap. Ons beskou hierdie fases as noodsaaklik sodat entrepreneurskap omskep kan word in werk en waardetoevoeging tot die ekonomie. Ons kantoor bied uitgebreide ondersteuning aan entrepreneurs, met inbegrip van idee-evaluering, marknavorsing, besigheidsplanontwikkeling, intellektuele eiendom-nuutheidsoektogte, IE-oortredingsoektogte, registrasie van patente, registrasie van handelsmerke, kopieregbeskerming, registrasie en ondersteuning van beginnermaatskappye, lisensiëringskontrakte, nie-openbaarmakingsooreenkomste, IP-onderhandelings, konsultasie, hulp met produkontwikkeling en hulp met befondsingsaansoeke.
Ondernemings wat al voordeel getrek het uit hierdie ondersteuning sluit in Campus Wash (ŉ karwasbesigheid), Always Around (ŉ voedseltegnologie-onderneming van die NWU en Lumegen Laboratories (fetusgeslagsbepaling van wild en skaars voëlsoorte).
Ons help om beginnerondernemings in die gemeenskap tot stand te bring
Innovation Highway is 'n ontwikkelingsinisiatief deur die Kantoor vir Tegnologie-oordrag en Innovasiesteun van die Noordwes-Universiteit (NWU) om die kommersialiseringsvaardighede van sy spanlede vrywillig aan te bied ten einde beginnerondernemings vir entrepreneurs buite die akademie te help vestig.
Dit word in 'n volfiliaal van die NWU gehuisves en is belastingpligtig.
Innovation Highway fokus op vroeëfase- tegnologiegekoppelde innovasies en help dikwels met prototipeontwikkeling en registrasie van intellektuele eiendomsregte.
Die omvang van beleggings wissel van R20 000,00 tot R300 000,00, na gelang van die transaksieparameters en potensiaal.
Ons loodsrondte van befondsing is pas afgesluit en het ongeveer R2,5 miljoen suksesvol in 10 verskillende vroeëfaseprojekte en -maatskappye belê wat meestal deur entrepreneurs buite die universiteit besit word.
Die eerste rondte kapitaal is deur die Nywerheidsontwikkelingskorporasie belê. In hierdie stadium aanvaar ons slegs toelaebefondsing om die regulatoriese omgewing waarin ons werksaam is te vereenvoudig.
Die aktiwiteite van Innovation Highway word deur die Tegnologieoordragspan van die NWU uitgevoer.
Ons het toegewyde prosesse en dokumente ontwikkel om 'n deursigtige en wettige dog eenvoudige korporatiewebestuursraamwerk vir evaluering en belegging moontlik te maak. Dit is gratis beskikbaar en kan herhaalbaar en skaalbaar wees met ander universiteite se tegnologieoordragkantore.
Ons het waardevolle lesse tydens ons loodsrondte geleer en beoog om vir ons volgende finansieringsrondte in 2020 'n beter diens te bied.
Met die oog op toekomstige volhoubaarheid neem Innovation Highway 'n ekwiteitsaandeel, 'n winsdeel of albei wanneer ons in 'n projek belê. In sekere gevalle gee ons toelaes, met inagneming van ontwikkelingsimpak en ander praktiese faktore.
Innovation Highway oorweeg nie tans nuwe aansoeke nie. Ons is besig om fondse in te samel vir ŉ volgende rondte.
Die meeste van ons grade het ŉ entrepreneuriese module of modules wat hul studies ten grondslag lê. Spesifiek:
Bestuursvaardighede, probleemoplossing vir bestuurders (tweedejaarmodules) en Entrepreneurskap op derdejaarsvlak
BCom Entrepeneurskap en Sakebestuur
Honneurs in BCom Gevorderde Entrepreneurskap
Verskeie kortkursusse in entrepreneurskap
MBA in Entrepreneurskap
Die fakulteit het ŉ module genaamd FIAP waar ingenieurstudente ingenieursoplossings vind vir maatskaplike kwessies.
Ingenieurs doen ŉ finalejaarsprojek en baie studente begin hul eie besighede ná voltooiing van hul projek. ŉ Voorbeeld is ŉ besigheid genaamd Elemental waar chemiese ingenieurswese-studente hul eie boetiekbierbrouery begin het.
Die internasionaal geakkrediteerde programme bevorder entrepreneurskap in al sy vorms: Verskeie geakkrediteerde kortkursusse oor entrepreneurskap word aangebied.
Die NWU se Besigheidskool doen navorsing oor entrepreneurskap.
Die Adviesburo vir Kleinsakeondernemings (ABKS) bied besigheidsadvies aan voornemende en bestaande entrepreneurs.
Die NWU is betrokke by 385 aktiwiteite in ons omliggende gemeenskappe. Die meeste van die projekte het veranderingsagente/entrepreneurs wat entrepreneuriese denke gebruik om oplossings te vind vir kwessies in die gemeenskap.
Entrepreneuriese denke vorm die grondslag van hierdie inisiatiewe, wat deur studente onderneem word en deur die Kantoor vir Tegnologieoordrag en Innovasiesteun bevorder word.
NIPMO, ŉ inisiatief van die Departement van Wetenskap en Tegnologie, implementeer die Wet op Intellektuele Eiendomsregte uit Openbaar Gefinansierde Navorsing en Ontwikkeling (51 van 2008). Hierdie wet identifiseer, beskerm, gebruik en kommersialiseer intellektuele eiendom wat voortspruit uit openbaar gefinansierde navorsing en ontwikkeling. NIPMO hou regdeur die jaar inligtingsessies om die publiek en studente in te lig oor intellektuele eiendomsaangeleenthede.
Besoek die NIPMO-webwerf vir verdere inligting:
Lees NIPMO se nuutste Nuusbrief:
Hierdie saadfonds verskaf klein kapitaalinspuitings vir entrepreneuriese beginnermaatskappye.
Standard Bank bied befondsing vir NWU-geïnkubeerde entrepreneurs en stel hulle in staat om hul entrepreneuriese innovasies verder te vat en kommersieel skaalbaar te maak.
@NWU in ŉ neutedop
Hierdie digitale kennisgewingbord kommunikeer geleenthede aan entrepreneurs.
NWU en die VUT-wetenskapspark werk saam om aan entrepreneurs die kans te gee om hul idees in ŉ produk te omskep deur laagvervaardiging. Dit is ŉ opwindende nuwe inisiatief wat entrepreneurs met innovasies in staat stel om ŉ komplekse prototipe van hul produk aan te bied.
Sentrum vir Ekonomiese Geletterdheid
Dit is ŉ onlangs geskepte ruimte waar entrepreneurs kan ontmoet, idees kan deel en by mekaar kan leer. Verskeie gesprekke en programme word deur die loop van 2017 aangebied, en NWU entrepreneuriese video’s sal vertoon word.
Ons is voortdurend op soek na geleenthede waar ons entrepreneurs hul idees op internasionale platforms kan deel. ŉ Besoekende Switserse afvaardiging het verskeie inisiatiewe ondersteun via die Tegnologie-innovasie-agentskap.